《观大驾出叙事寄怀（见《文苑英华》）》
唐代·法轮

紫台宵漏竭，青门曙鼓通。轻霞照复道，徐吹转相风。

玉鸾光万骑，金舆郁五戎。鸣笳犹度阙，清跸尚喧宫。

云旗乱陌紫，羽旆杂尘红。百城归北丽，两汉久惭雄。

吾曹陋薄技，馀庆洽微躬。平源已起洛，印手亦还丰。

得奉衣冠盛，仍观书轨同。犹言待封告，未忍向华嵩。

作者简介：诗僧。约于初唐时在世。事迹参《初唐诗纪》卷六〇。《全唐诗》收其《观大驾出叙事寄怀》诗1首，出《文苑英华》卷一六七。